section_heading: Natjecateljski sustav
paragraph_text: Prvenstvo Zagreba bilo je podijeljeno u 5 razreda. Najjači razredi, 1. A i 1. B, formirani su nakon izlučnog dijela natjecanja u kojem su sudjelovali Grafičar, Ferraria, Jugoslavija, Slavija, Sokol, Šparta, Viktorija i Željezničar. Državni ligaši Građanski, HAŠK i Concordia izravno su se plasirali u 1. A razred. Tri prvoplasirane momčadi nakon dvokružnog natjecateljskog sustava izborile su natjecanje 1. A razredu, a preostalih 5 momčadi formirale su 1. B razred. Prvakom Zagrebačkog nogometnog podsaveza postala je momčad s najviše sakupljenih bodova nakon dvokružnog natjecateljskog sustava (pobjeda = 2 boda, neodlučeno = 1 bod, poraz = bez bodova). U prednatjecanje za državno prvenstvo plasirale su se tri prvoplasirane momčadi izravno, te četvrtoplasirana momčad i prvak provincije u doigravanje.